سر پل افغانی سرې میاشتې د خپلو روغتیاپالو پر مټ د سرپل ولایت په بېلابېلو سیمو کې په تېرو ۳۰ ورځو کې ۳۴۲۹ وګړو ته روغتیایی خدمات کړی. په یاده موده کې ۱۳۴۴ تنو ته له معاینې وروسته وړیا درمل ورکړل شوی، د ۶۴ ټپیانو پانسمان شوی، ۴۰۳ ښځو او ماشومانو ته واکسینونه تطبیق شوی‏، ۱۳۹۹ تنو ته روغتیایی مشورې او ۱۵۱ میندو ته د زېږون په اړه د ځان د روغتیاساتنې لارښوونې شوی. همدا ډول ۶۴ میندو ته د کورنۍ د تنظیم په اړه عامه پوهاوی هم ورکړل شوی. هرات ‏د افغانی سرې میاشتې له لوری د هرات ولایت په مرستون کې د رجب د میاشتې په اوږدو کې په ټولیزه توګه ۱۶۹۷ کورنیو او بیرونیو مشمولینو ته بشرپال خدمات ترسره شوی. په یاده موده کې د ۲۳ کورنیو ۱۰۰ تنو غړو ته په مرستون کې دننه د ګرمې اعاشې او اباتې ترڅنګ د ۱۸۰ کورنیو ۱۰۲۷ بېرونیو مشمولینو ته د بانک له لارې ۸۶۴۰۰۰ افغانۍ نغدی مرسته ورکړل شوې. همدا ډول د یاد ولایت ۱۰۰ تنو بې سرپرسته کونډو ته د عاید ترلاسه کولو په موخه د خیاطۍ او چرګانو د ساتلو پروژې پلی شوی، چې له ډلې یې ۷ تنو ته د چرګانو د ساتنې او ۹۳ تنو ته د کالیو د ګنډلو په برخه کې زده کړې ورکړل شوی، چې د چرګانو د ساتنې په موخه د معیاری ځای د جوړولو په موخه هرې کونډې ته ۲۸۸۰۰ افغانۍ، ۳۲ د هګیو چرګې، خوراکه او اړوند توکی ورکول شوی او پاتې ۹۳ کونډو ته ۴۰ قلمه د خیاطۍ اړوند توکی وېشل شوی. سربېره پر دې د یاد ولایت په ادرسکن او پشت کوه ولسوالیو کې ۱۱۰ تنه نورې بې سرپرسته کونډې د ځان بساینې په برخه کې په حرفوی زده کړو بوختې دی، چې د زده کړو له بشپړولو وروسته به د ترلاسه کړی کسب په برخه کې ورسره اړینه مرسته وشی پکتیا ‏د افعانی سرې میاشتې له لوری نن یکشنبه د شعبان د میاشتې پر ۲۸مه په پکتیکا ولایت کې ۳۷ تثبیت شویو سوالګرو کورنیو سره په ټولیزه توګه ۱۷۴،۰۰۰ افغانۍ نغدی مرسته ترسره شوه. په یاده مرسته کې پر ۳ کورنیو د کورنۍ په سر ۲،۰۰۰، پر ۲ کورنیو د کورنۍ په سر ۴،۰۰۰ او پر پاتې ۳۲ کورنیو پر هرې کورنۍ ۵،۰۰۰ افغانۍ ووېشل شوې. لغمان ‏د افغانی سرې میاشتې له لوری د لغمان ولایت مرکز مهترلام په ګډون په علیشنګ او علینګار ولسوالیو کې د شعبان د میاشتې پر ۲۸مه له ۴۲۸ راستنېدونکو کډوالو کورنیو سره د ۲۹۹۶ تختې کمپلو مرسته ترسره شوه. یاده مرسته چې د سولې کلی خیریه بنسټ له لوری چمتو شوې وه،هرې کورنۍ ته ۷ کمپلې ورکړل شوې. مرکزی کرستون ‏نن د شعبان پر ۲۸مه د افغانی سرې میاشتې له لوری د کابل ولایت مرکزی مرستون کې د را روانې روژې په مناسبت له ۶۰۰ اړمنو بېوزلو کورنیو سره د ترکیې هېواد د دیانت بنسټ په مالی ملاتړ د افغانی سرې میاشت د سرپرست عمومی رئیس مولوی مطیع الحق خالص په لاس د ۱۶.۸ ټنه خوراکی توکومرسته وشوه. یاده مرسته کې هرې کورنۍ ته ۵ قلمه خوراکی توکی، چې اوړه، بوره، لوبیا، وریژې او غوړی په کې وو؛ ورکړل شول. د یادې مرستې د ویش پر مهال د افغانی سرې میاشتې سرپرست عمومی رئیس ښاغلی مولوی مطیع الحق خالص د دیانت بنسټ له مسؤلینو د مننې ترڅنګ وویل "کوم مرستندوی بنسټونه چې غواړی له مونږ سره مرستې وکړی او یا یې کوی، هغوی ته مو دعوت دی، چې راشی او له نږدې خپله مرسته له مونږ سره په ګډه مستحقو خلکو ته وویشی، ترڅو خپل اطمئنان حاصل کړی". مرکزی مرستون ‏.. د افغانی سرې میاشتې له لوری نن یکشنبه د شعبان د میاشتې پر ۲۸مه د کابل ولایت په نمایندګۍ کې د را روانې روژې په مناسبت له ۳۰۰ اړمنو بېوزلو کورنیو سره د ترکیې هېواد د دیانت بنسټ په مالی ملاتړ د افغانی سرې میاشت د سرپرست عمومی رئیس مولوی مطیع الحق خالص په لاس د ۸.۴ ټنه خوراکی توکو مرسته وشوه. یاده مرسته کې هرې کورنۍ ته ۵ قلمه خوراکی توکی، چې اوړه، بوره، لوبیا، وریژې او غوړی په کې وو؛ ورکړل شول. د یادې مرستې د وېش پر مهال د افغانی سرې میاشتې سرپرست عمومی رئیس ښاغلی مولوی مطیع الحق خالص خوښی څرګنده کړه او د افغانستان لپاره د ترکیې هېواد له سفیر ښاغلی جنک اونال او د دیانت بنسټ له مسؤلینو څخه یې د مرستې په موخه مننه وکړه. د ترکیې سفیر ډاډ ورکړ چې له اړمنو افغانانو سره به په راتلونکی کې هم خپلې مرستې جاری ساتو. غزنی ‏د افغانی سرې میاشتې له لوری د غزنی ولایت د خواجه عمری ولسوالۍ په کارېز کلی کې ۲۰ تنو نارینه رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ نن یکشنبه د شعبان د میاشتې پر ۲۸مه د لومړنیو روغتیایی مرستو د بستو په وېش سره پای ته ورسېد. بامیان ‏‏نن یکشنبه د شعبان د میاشتې پر ۲۸مه د افغانی سرې میاشتې له لوری د بامیانو ولایت اړوند ښوونیز مرکز کې د اسلامی ښوونې، انګلیسی او کمپیوټر برخو ۲۵۵ تنو زده کوونکو ته د فراغت په مناسبت غونډه ترسره شوه. غونډه ممتازو زده کوونکو ته د ستاینلیکونو په ورکړې سره پای ته ورسېده..